钦定古今图书集成/明伦汇编/宫闱典/第051卷 > 《陪幸昭容院献诗》郑愔
## 钦定古今图书集成/明伦汇编/宫闱典/第051卷 > 《陪幸昭容院献诗》郑愔

地轴楼居远。天台阙路赊。何如游帝宅。即此对仙家。
座拂金壶电。池摇玉酒霞。无云秦汉隔，别访武陵花。

又

“宫掖贤才重，山林高士难。”不言辞辇地，更有结庐欢。
池栋清温燠，岩窗起沍寒。幽亭有仙桂，圣主万春看。

又

槎流天上转，茅宇禁中开。河鹊填桥至，山熊避槛来。
庭花采菉蓐，岩石步莓苔。愿奉萝图泰，长闻锦翰裁。